અમદાવાદના અસારવા ખાતે દારૂ અને જુગારનો ધંધો કરતો કુખ્યાત બુટલેગર પંકજ ઉર્ફે પંખી પ્રતાપજી ઠાકોર અને તેના ભાઈ મેકો અને કિરણે પોતાના સાગરીતો સાથે મળીને ભોગીલાલની ચાલીમાં રહેતા વેપારી પપ્પુભાઈ તેમજ ભત્રીજો કરણસિંહ પવાર અને તેના પરિવાર પર હુમલો કરતા તેના વિરોધમાં આજે અસારવાના દુકાનદારોએ બંધ પાળીને વિરોધ વ્યક્ત કર્યો છે આ ઘટના સમયે 100 થી વધુના ટોળાએ કરેલા હુમલામાં વેપારીના પરિવારના સભ્યો ગંભીર રીતે ઇજાગ્રસ્ત થયા હતા. બુટલેગનરા ટોળાએ પેટ્રોલ બોંબનો ઉપયોગ કરી આગ લગાડવાના પ્રયત્ન કરીને સમગ્ર વિસ્તારને બાનમાં લીધો હોય તેવો માહોલ સર્જાઈ ગયો હતો. ઘટના સ્થળે પહોંચેલી શાહીબાગ પોલીસની 7થી વધુ ગાડીઓનો પરિસ્થિતિને કાબૂમાં લેવાનો પ્રયત્ન કરતા ટોળાએ પોલીસ ઉપર પણ પથ્થરમારો કર્યો હતો.